open-index/open-wikipedia-markdown huggingface dataset:
Diego López Ballesteros

**Diego López Ballesteros Pérez de Santamaría**, nado no Pazo da Golpilleira (Vilagarcía de Arousa) o 1 de novembro de 1804 e finado no mesmo concello o 29 de marzo de 1869, foi un político español, ministro durante o reinado de Isabel II.
## Traxectoria 
Fillo do ministro de Fernando VII, Luis López Ballesteros, estudou dereito e foi elixido deputado pola provincia de Pontevedra en 1837, 1839, 1840, 1843, 1844, 1846, 1850, 1851, 1857, 1858, 1863 e 1865, e foi nomeado Director Xeral de Renda e Arbitrios de Amortización.

Foi vicepresidente do Congreso dos Deputados de España entre 1859 e 1862 e presidente entre decembro de 1862 e agosto de 1863, exerceu tamén o cargo de ministro de Ultramar coa presidencia de Alejandro Mon Menéndez entre marzo e setembro de 1864.

## Notas
Angus, Escocia

**Angus** (en gaélico escocés: *Aonghas*) é un concello de Escocia (Reino Unido). Limita cos concellos de Aberdeenshire, Perth and Kinross e Dundee. A capital administrativa é Forfar e a localidade máis poboada, Arbroath.

Angus, chamado até 1928 Forfarshire, foi un dos condados históricos de Escocia até 1975 en que foi convertido nun dos distritos da rexión de Tayside. Esta división administrativa durou até 1996 en que foi dividida en tres concellos, un dos cales foi Angus. Os límites actuais son os mesmos que tiña o antigo condado agás a cidade de Dundee que foi segregada para formar un concello propio.

Xeograficamente, Angus pódese dividir en tres áreas: ó norte e oeste, a área dos chamados cinco Vales de Angus (*Angus Glens*) de topografía montañosa. Está escasamente poboada e a economía é predominantemente rural. Ó sur e leste a topografía é de suaves outeiros bordeando o mar. Está máis densamente poboada, contén as maiores poboacións do concello e a cidade de Dundee na costa. Entre ambas as zonas atópase o val de Strathmore, palabra gaélica que significa *o Gran Val*, moi fértil e onde pasta o gando vacún autóctono chamado angus.

## Notas 
## Véxase tamén 
### Ligazóns externas 
* Páxina oficial
Igrexa de Escomb

miniatura|250px|Vista da igrexa dende o sur.

A **igrexa de Escomb**&nbsp;é unha igrexa parroquial de Escomb, no condado de Durham, unha vila a 2,4&nbsp;km ó oeste de Bishop Auckland. É unha das máis antigas igrexas anglosaxoas de Inglaterra e unha das tres igrexas anglosaxoas completas que quedan en Inglaterra, sendo as outras a de St Lawrence e a de All Saints. A igrexa está clasificada como "Grade I".

## Notas 
## Véxase tamén 
### Ligazóns externas 
* Páxina oficial
Tisanuros

Os **tisanuros** (**Thysanura**) é o nome dunha orde de insectos hoxe desaprobada, pero que durante un século fora recoñecida como orde válida. Os dous grupos constituíntes desta orde tradicional eran os Archaeognatha e os Zygentoma, que compartían varias características, como a de ter tres longos filamentos caudais, sendo os dous laterais cercos, mentres que o medial é un apéndice cerciforme diferente chamado epiprocto. Ambos eran tamén insectos sen ás e tiñan corpos cubertos de finas escamas, bastante parecidas ás dos Lepidoptera (os cales, non teñen practicaemnte relación con eles). A finais do século XX, recoñeceuse que as dúas subordes non eran taxons irmáns, polo que Thysanura era parafilético, e as dúas subordes foron elevadas á categoría de ordes, independentes e monofiléticas, e os Archaeognatha consideráronse un taxon irmán dos Dicondylia, estes últimos inclúen os Zygentoma entre moitos outros.

[miniatura|Membro típico da orde [Archaeognatha]]
Aínda que o grupo "Thysanura" xa non se recoñece como válido, o nome aínda aparece nalgunhas publicacións.

## Etimoloxía 
O nome *Thysanura* deriva do grego θυσάνος, *thysanos* 'fleco, sedas' e οὐρά, *oura* 'cola',  unha referencia aos seus tres filamentos caudais dispostos en abano.

## Notas 
## Véxase tamén 
### Bibliografía 
*
* Charles A. Triplehorn e Norman F. Johnson, ''Borror and DeLong's Introduction to the Study of Insects*, 7th edition (Thomas Brooks/Cole, 2005), pp.&nbsp;177–180
**Firefly Encyclopedia of Insects and Spiders'', editado por Christopher O'Toole, , 2002

### Ligazóns externas 
*Thysanura  – Tree of Life Web Project
*Artigo do Virginia Extension Service
Dicondylia

**Dicondylia** é un grupo que inclúe todos os insectos excepto os Archaeognatha. Os membros de Dicondylia teñen unha mandíbula unida por dúas articulacións á cápsula da cabeza (son dicóndilos), a diferenza da mandíbula orixinal máis primitiva que ten unha soa articulación (monocóndilos).

## Mandíbula dicóndila e outras características 
O taxon distínguese pola posesión dunha mandíbula modificada cunha canle de articulación adicional, que tamén cambia as insercións musculares das pezas bucais e permite un movemento modificado da mandíbula comparada con outras mandíbulas de artrópodos (crustáceos, miriápodos, arqueógnatos). A denominada mandíbula dicóndila ten dúas articulacións por medio das cales se une á cápsula da cabeza, mentres que outros taxons teñen unha soa articulación.

Ademais desta característica principal, todos os membros de Dicondylia teñen outras características comúns. Teñen unha sutura occipital continua e unha articulación adicional entre as patas superiores e inferiores.

* Hymenoptera (formigas, abellas)
* Coleoptera (escaravellos)
* Lepidoptera (bolboretas)
* Blattodea (cascudas)
* Diptera (moscas)
* Siphonaptera (pulgas) 
* Zygentoma (lepismas)
* Ephemeroptera (efémeras)
* Odonata (libélulas)
* Plecoptera
* Embioptera
* Notoptera
* Dermaptera (cadelas de frade)
* Mantodea (barbantesas)
* Phasmatodea (insectos pau)
* Orthoptera (saltóns, grilos)
* Zoraptera
* Psocoptera
* Phthiraptera (piollos)
* Thysanoptera (trips)
* Hemiptera (chinches, cigarras, áfidos)
* Raphidioptera
* Megaloptera
* Neuroptera
* Strepsiptera
* Trichoptera
* Mecoptera

## Notas 
## Véxase tamén 
### Bibliografía 
* Bernhard Klausnitzer: *Insecta (Hexapoda), Insekten* In Westheide, Rieger (Hrsg.): *Spezielle Zoologie Teil 1: Einzeller und Wirbellose Tiere.* Gustav Fischer Verlag, Stuttgart, Jena 1997; S. 626f.
Unionistas de Salamanca Club de Fútbol

O **Unionistas de Salamanca Club de Fútbol** é un club de fútbol español da cidade de Salamanca, en Castela e León. Actualmente compite no Grupo 1 da Primeira División RFEF.

Foi fundado o 26 de agosto de 2013 por varios membros da Platamorma de Aficionados Unionistas e outros seguidores e afeccionados da UD Salamanca como homenaxe a ese equipo, desaparecido o 18 de xuño do mesmo ano. O club é xestionado democraticamente polos seus propios afeccionados, cun voto por cada socio.

## Estadio 
O equipo xoga os seus partidos no Estadio Municipal Reina Sofía, propiedade do Concello de Salamanca, con capacidade para 4.895 espectadores.

Na tempada 2014/15 xogou os seus partidos no campo municipal Rosa Colorado, coñecido comunmente como "La Sindical", e posteriormente xogou nas Pistas do Helmántico, ata a construción das actuais instalacións.

## Datos do club 
* **Tempadas en 1ª**: 0 
* **Tempadas en 2ª**: 0 
* **Tempadas en 2ªB**: 3 (incluída a 2020/21)
* **Tempadas en 3ª**: 2

### Historial por tempadas 
## Palmarés 
***Terceira División (1)**: 2017-18
***Rexional de Castela e León (1)**: 2015-16
***Provincial de Salamanca (1)**: 2014-15

## Véxase tamén 
### Ligazóns externas 
* Sitio web oficial
Villares de la Reina

**Villares de la Reina** é un concello español situado na provincia de Salamanca, en Castela e León. Atópase na comarca de La Armuña, 4&nbsp;km ao nordés do centro de Salamanca.

Tiña en 2017 unha poboación de 6.256 habitantes, agrupados en varios núcleos de poboación: Aldeaseca de la Armuña, Polígono Los Villares, Villares de la Reina, Fuente Serrana, El Helmántico, a Urbanización La Mina, a Urbanización El Viso e a Urbanización Las Bizarricas.

## Véxase tamén 
### Ligazóns externas 
*Sitio web do concello
Club de Futbol Peralada

O **Club de Futbol Peralada** é un club de fútbol catalán do concello de Peralada, na provincia de Xirona. Foi fundado en 1915 e actualmente xoga na Segunda División B Española. De 2017 a 2019 foi o filial do Girona Futbol Club.

## Historia 
Foi fundado en 1915 por un grupo de xoves da vila e comezou a disputar partidos amigables contra equipos de localidades veciñas. En 1936 creouse oficialmente como Club Deportiu Peralada e xogaba os seus partidos no campo de Miquel Pujol. Durante a guerra civil española parou a actividade do club ata 1950, cando se inscribiu na Federación. Un ano máis tarde inaugurouse o Campo de Cal Músic.

En 1981 o concello comprou uns terreos na estrada de Garriguella para construír unha nova zona deportiva municipal. Ata a actualidade, é o campo onde o CF Peralada xoga os seus partidos como local. Nese mesmo ano o equipo conseguiu o ascenso a Segunda Rexional.

Na tempada 1988-89, a familia Suqué-Mateu, propietaria do castelo de Peralada, comezou a patrocinar o club. Esta nova situación permitiu acabar as obras do novo estadio, inaugurado en 1992. En 1995, o club conseguiu, por primeira vez, o ascenso a Primeira Rexional e no ano seguinte subiu a Rexional Preferente. Na tempada 1997-98 o equipo ascendeu a Primera Catalana.

En 2002 conseguiu o ascenso a Terceira División, categoría na que se mantivo durante cinco tempadas consecutivas. En 2004, despois de eliminar a Sabadell e Terrassa, chegou ás semifinais da Copa Catalunya, nas que foi eliminado polo FC Barcelona.

No foi ata a tempada 2013-14 cando conseguiu volver a Terceira División. No verán de 2016 firmou un acordo de fililación co Girona FC para cinco tempadas.

Na tempada 2016-17 acabou en segunda posición e xogou o play-off de ascenso a Segunda B. Tras superar as dúas primeiras fases, na terceira e definitiva foi eliminado polo Rápido de Bouzas, que ascendeu de categoría. Non obstante, o equipo ascendeu a Segunda B despois de comprar a praza do CF Gavà, que foi descendido administrativamente, por 133.000 euros.

## Datos do club 
* **Tempadas en 1ª**: 0
* **Tempadas en 2ª**: 0 
* **Tempadas en 2ªB**: 2
* **Tempadas en 3ª**: 8

### Historial por tempadas 
|valign="top" |
 
|valign="top" |

|valign="top" |

|}

## Palmarés 
*Subcampión da Terceira División (1): 2016-17

## Véxase tamén 
### Ligazóns externas 
* Sitio web oficial
Condado de Durham

O **condado de Durham** é un dos corenta e sete condados de Inglaterra,  Reino Unido, con capital na homónima Durham. Situado na rexión Nordeste limita ó norte con Northumberland e Tyne e Wear, ó leste co mar do Norte, ó sur con Yorkshire Norte e ó oeste con Cumbria.

É un condado de fortes contrastes: a zona interior está escasamente poboada mentres que o litoral está altamente urbanizado. Durante un tempo foi un dos principais puntos da industria mineira do carbón.

A forma do nome do condado é única en toda Inglaterra. Moitos condados reciben o seu nome a partir da súa capital, polo que neste caso o nome tería que ser "Durhamshire". O motivo polo que se lle chama condado de Durham é que os Príncipes-Bispos de Durham exerceron o seu poder noutras rexións afastadas do condado polo que a parte interior recibiu o nome de condado de Durham en oposición ó resto do "estado de Durham".

## Notas
Rhodri Molwynog

dereita|miniatura|220x220px|Un mapa de Gwynedd mostrando o seu cantrefs.
**Rhodri Molwynog** ("Rhodri o calvo e gris"; morto c. 754), tamén coñecido como **Rhodri ap Idwal** ("Rhodri fillo de Idwal") foi rei de Gwynedd no século VIII. Está listado como Rei dos Britanos polos Anais de Gales.

Esta era na historia de Gwynedd é moi escura e, dado a carencia da información fiable dispoñible, varias historias serias sobre o Gales medieval non mencionan a Rhodri en absoluto, mentres outras menciónao só de paso, citando a entrada non datada dos Anais de Gales que rexistra a súa morte. A reconstrución de Phillimore sitúa esta entrada no ano 754. Os anais non mencionan a morte dun rei anterior nun marco de tempo razoable, así que a data da súa coroación non é coñecida, nin o nome do seu predecesor.

Rhodri tamén aparece en xenealoxías como as do Jesus College MS 20 (onde está descrito como o fillo de Idwal Iwrch fillo de Cadwaladr Fendigiad) e as Harleian genealogies (onde está descrito como o fillo de Tutgual fillo de Cadwaladr). Porén, queda pouco claro até que punto as xenealoxías recollían a liñaxe das dinastías de Cunedda, independentemente de se os seus membros gobernaban ou recollían os gobernantes sen ter en conta se pertencían ou non a póla principal da dinastía.

Os Anais de Gales mencionan unha guerra en Cornualla ó redor do ano 722 sen dar os nomes dos individuos implicados. O *Brut y Saeson* di que en 721 houbo unha guerra extensa entre Rhodri Molwynawg e os saxóns en Cornualla". O *Brut Aberpergwm* tamén rexistra este acontecemento pero, mentres foi aceptado por unha época polos editores do *Myvyrian Archaiology*, Thomas Stephens demostrou que se trataría dunha máis das moitas falsificacións de Iolo Morganwg.

O *Rotri* mencionado nos Anais ás veces foi erroneamente identificado como gobernante de Alt Clut (moderno Dumbarton Rock), o reino britano posteriormente coñecido como Strathclyde.

## Notas
Bugalliña

A **bugalliña** é un xogo tradicional galego practicado unicamente por mulleres. Estivo arraigado na comarca do Ribeiro ata que soamente se xogou na parroquia de Santo Estevo de Nóvoa, pertencente ao concello de Carballeda de Avia. Até a data non se atopou nada similar nin dentro nin fóra de Galicia.

O xogo aparece mencionado nun estudo da Universidade de Santiago de Compostela do ano 2009, que recolle 64 xogos tradicionais galegos que se seguen a practicar, moitos en risco de desaparecer.

A bugalliña é un dos poucos xogos tradicionais femininos que subsisten. É un xogo considerado dos máis raros ou complicados porque ten moitas regras.

A xornalista June Fernández inclúe no seu libro *10 Ingobernables. Historias de transgresión y rebeldía*, un capítulo dedicado á bugalliña, visibilizando a loita pola supervivencia deste xogo tradicional de mulleres. Manuela Vázquez Coto, investigadora sobre os xogos tradicionais practicados exclusivamente por mulleres adultas, achéganos á historia da bugalliña e as súas regras de xogo. Escribiu varios artigos e participado en diversas xornadas nas que difunde e axuda a facer visible este particular xogo en perigo de extinción.

## O xogo 
A bugalliña xógase nun recinto ao aire libre, preferiblemente sobre unha superficie de terra. No centro do chan hai un pequeno burato, chamado burata, onde hai que encaixar as bólas de madeira coas que se xoga. Son dúas pezas ovaladas do tamaño dunha landra gorda. Nas súas orixes xogábase cos bugallos dos carballos, os tumores que lles saen ás árbores pola actividade parasitaria dos insectos. Probablemente desa denominación vén o nome do xogo bugalliña.

O xogo é unha mestura entre a petanca e o xogo das bólas. Fanse dous equipos e xóganse en quendas por parellas de adversarias. Empeza a partida unha, lanzando a bóla desde o fondo da pista co obxectivo de encaixala na burata. Se acerta, volve xogar. Se falla, tócalle ao outro equipo, que pode lanzar á burata ou tentar golpear a bóla do equipo adversario.

Os tantos varían en función do tipo de xogada, dependendo da distancia do lanzamento, se se encaixa no burato son 4 puntos e 1 punto se se golpea desde cerca. Serán 2 puntos se se golpea a bóla do outro equipo. A conta dos marcadores iníciase en 12 puntos. Gaña o equipo que alcanza 24 puntos exactos. Ademais, cando chegan a 22 puntos súmase automaticamente 1 punto, desta maneira soamente se pode gañar cunha xogada que valla un só punto: meter a bóla na burata desde cerca.

## Notas 
## Véxase tamén 
### Outros artigos
* Xogos populares
* Petanca

### Ligazóns externas
*Entrevista a Manuela Vázquez Coto.
*Brinquedia. Rede galega do xogo tradicional. Proxecto Apadriña un xogo.
A Costa, Gondrame, O Páramo

**A Costa** é un lugar da parroquia de Gondrame, no concello lugués do Páramo na comarca de Sarria. Segundo o IGE, en 2017 tiña 13 habitantes (9 homes e 4 mulleres).

## Lugares e parroquias 
### Lugares de Gondrame 
### Parroquias do Páramo 
## Notas 
## Véxase tamén 
### Outros artigos 
*Lugares do Páramo
The End of the Affair (filme de 1999)

***The End of the Affair*** é un filme dramático de 1999 dirixido por Neil Jordan. Está protagonizado por Ralph Fiennes, Julianne Moore e Stephen Rea.

O filme baséase en *The End of the Affair*, unha novela de 1951 do autor británico Graham Greene, que xa fóra adaptada no filme de 1955 con Deborah Kerr.

## Personaxes 
* Ralph Fiennes como Maurice Bendrix
* Julianne Moore como Sarah Miles
* Stephen Rea como Henry Miles
* Heather-Jay Jones como Henry's Maid
* James Bolam como Mr. Savage
* Ian Hart como Mr. Parkis
* Sam Bould como Lance Parkis
* Cyril Shaps como Waiter
* Penny Morrell como Bendrix's Landlady
* Simon Fisher Turner como Doutor Gilbert
* Jason Isaacs como Richard Smythe
* Deborah Findlay como Miss Smythe
* Nicholas Hewetson como Chief Warden
* Jack McKenzie como Engineer
* Nic Main como Commanding Officer

## Véxase tamén 
### Ligazóns externas 
*
Dumbarton

**Dumbarton** (en gaélico escocés: *Dùn Breatainn*) é unha localidade e burgo de Escocia, situado na beira norte do río Clyde na desembocadura do seu afluente o río Leven no estuario ou fiorde de Clyde. Dumbarton é a capital administrativa do concello de West Dunbartonshire. En 2011, a vila tiña unha poboación de 19 969 habitantes, e a área metropolitana xunto con Alexandria, Bonhill e Renton, unha poboación estimada de 44 690 habitantes.

Dumbarton foi a capital do antigo Reino de Strathclyde, e máis tarde a capital do condado de Dumbartonshire. O nome provén do gaélico escocés *Dùn Breatainn* que significa «fortaleza dos británicos». O castelo de Dumbarton está asentado na parte superior da Dumbarton Rock, que domina a zona. A cidade foi burgo real entre 1222 e 1975.

A economía de Dumbarton emerxeu no século XIX ó converterse en centro de produción naval, de vidro e de whisky. Porén, estas industrias co paso do tempo diminuíron ou desapareceron totalmente, e hoxe en día practicamente funciona como unha cidade dormitorio de Glasgow, ó estar situada a 21 quilómetros da mesma. A cidade ten equipo propio de fútbol, o Dumbarton FC.

## Notas 
## Véxase tamén 
### Ligazóns externas 
* Dumbarton: Riverside Parish Church con páxina de Facebook
Mynämäki

**Mynämäki** é un municipio de Finlandia situado na rexión de Finlandia Propia. En 2017 a súa poboación era de 7.793 habitantes. A superficie do termo municipal é de 536,08 km2, dos cales 16.37&nbsp;km2 son auga. O concello ten unha  densidade de poboación de 14,99 hab./km².

Limita cos municipios de Aura, Laitila, Masku, Nousiainen, Pöytyä, Rusko, Taivassalo, Turku, Vehmaa e Eura, este último na rexión veciña de Satakunta.

O concello é unilingüe en finés.

## Notas 
## Véxase tamén 
### Ligazóns externas 
* Sitio web de Mynämäki
Atlas F

**Atlas F**, tamén coñecido co código **SM-65F** e **HGM-16F**, foi un mísil balístico intercontinental usado tamén como lanzador orbital pertencente á familia de foguetes Atlas, formada en primeiro lugar por mísiles e máis tarde por foguetes espaciais. Foi a última versión operativa do mísil.

### Atlas F MSD 
O Atlas F MSD foi unha variante cunha segunda etapa MSD. Foi lanzada tres veces, as tres con éxito, entre 1976 e 1980.

### Atlas F OIS 
O Atlas F OIS usou unha segunda etapa OIS (coñecida tamén como *Star 27*). Foi lanzada unha única vez, con éxito, o 24 de febreiro de 1979.

### Atlas F SVS 
Lanzáronse sete Atlas F SVS entre 1977 e 1980, todos con éxito, usando unha segunda etapa Star 37E, coñecida tamén como *SVS-1*.

### Atlas F Trident 
Lanzáronse 17 Atlas F Trident entre 1967 e 1971, con dous fallos, usando unha segunda etapa Trident. Todos foron utilizados en misións suborbitais para probar vehículos de reentrada atmosférica.

### Atlas F PTS 
O único Atlas F PTS lanzouse o 14 de xullo de 1974 con éxito. Usaba unha segunda etapa PTS (tamén coñecida como Star 37E).

## Historial de lanzamentos 
## Notas 
## Véxase tamén 
### Outros artigos 
*Atlas
*Atlas A
*Atlas B
*Atlas C
*Atlas D
*Atlas E
*Atlas G
*Atlas H
Jesse Lingard

**Jesse Ellis Lingard**, nado en Warrington o 15 de decembro de 1992, é un futbolista  inglés que xoga como mediapunta para o Manchester United da Premier League inglesa.

## Palmarés 
### Club 
**Manchester United**
*FA Cup: 2015–16
*EFL Cup: 2016–17
*FA Community Shield: 2016
*UEFA Europa League: 2016–17

## Notas 
## Véxase tamén 
### Ligazóns externas 
* Perfil no sitio web oficial do Manchester United 
* Perfil en Soccerbase
Conall Gulban

**Conall Gulban**, finado en c. 464 foi un rei irlandés e devanceiro epónimo de *Cenél Conaill*, que fundou o reino de *Tír Chonaill* no século V, o cal abranguía o territorio actual do condado de Donegal en Ulster. Era o fillo de Niall Noígiallach.

O seu nome Gulban deriva de *Benn Ghulbain* no condado de Sligo, dende onde os fillos de Niall comezaron a súa conquista de Aileach. O rei Conall Gulban foi asasinado polo Masraige en *Magh Slécht* (que se atopa no oeste do actual condado de Cavan) en 464, un venres. Foi enterrado por Caillín en Fenagh, County Leitrim. É importante na historia da Irlanda cristiá por ser o primeiro nobre en ser bautizado por Patricio de Irlanda, o que permitiu a conversión das clases dirixentes de Irlanda.

Aparece como convidado e compañeiro de Caílte mac Rónáin, un dos Fianna principais en *Acallam na Senórach*, que sobreviviu ó cristianismo e relata os contos dos Fianna e significado dos topónimos ó acabado de chegar San Patricio. Caílte fai a mesma función con Conall en Tír Conaill e descobre os tesouros dos Fianna en diversas tumbas megalíticas nas súas viaxes.

Aparentemente era moi achegado a Eógan mac Néill, quen morreu o ano seguinte de pesar pola morte do seu irmán.

Entre os seus fillos están Fergus Cendfota, Dauí (fundadron de *Cenél nDuach*) e Énna Bogaine (fundador de *Cenél mBogaine*).

## Notas
Igrexa de Guldrupe

A **igrexa de Guldrupe** (sueco: *Guldrupe kyrka*) é unha igrexa medieval luterana en Guldrupe, na illa sueca de Gotland, pertencente á diocese de Visby.

## Historia 
A parte máis antiga da presente igrexa é a nave, que data de finais do século XII. Porén, no lugar atopáronse táboas de carballo decoradas con dragóns que indican que puido existir unha igrexa anterior de madeira. A torre é de principios do século XIII, e de finais dese século son os desproporcionalmente grandes coro e sancristía. O coro substituíu a un anterior máis pequeno, pero os plans para substituír tamén a nave nunca se levaron a cabo. Dende a Idade Media o edificio non sufriu cambios significativos. As fiestras son do ano 1865 e a igrexa foi renovada entre 1964 e 1965.

## Arquitectura 
A igrexa está construída con calcaria. A nave e a torre son de estilo románico, mentres que o coro, construído posteriormente, é de estilo gótico. O chapitel piramidal é pouco común xa que a súa construción é en gran parte orixinal.

## Galería de imaxes 

Guldrupe kyrka - KMB - 16000200020082.jpg|Portal do coro
Guldrupe kyrka old3.jpg|Vista dende o norte
Guldrupe kyrka - KMB - 16000200020135.jpg|Interior da igrexa

## Notas
Illa Tory

A **illa Tory** (en ) é unha illa irlandesa que se atopa a 12 quilómetros da costa noroeste do Condado de Donegal. A súa lonxitude é de máis ou menos 5 quilómetros e a súa amplitude de algo máis dun, e conta cunha poboación de preto de 170 habitantes distribuídos en 4 núcleos de poboación: East Town, West Town, Middletown e Newtown.

Na illa, o emprego da lingua irlandesa é moi frecuente e esta característica inclúea sen dúbida entre as zonas *Gaeltacht* máis importantes.

Desde os anos 1950, Tory converteuse nun lugar de reunión de artistas que foron formando alí unha pequena comunidade de galerías artísticas. Un dos artistas máis famosos é Patsy Dan Rodgers, que ostenta a posición de *Rei de Tory.* Este título é moi curioso, non lle atribúe ningún poder formal, e obviamente non é recoñecido polo goberno irlandés, pero é unha tradición cultural da illa e ten unha certa importancia social na pequena comunidade de Tory. O particular desta monarquía é que o soberano é elixido pola poboación.

Segundo o libro de historia apócrifo irlandés Lebor Gabála Érenn, Tory foi a sede da torre de Conand, fortaleza dos fomorianos, máis tarde derrotados polos nemedianos na gran batalla de Irlanda. Tamén se conta que o último rei fomoriano, Baaor do ollo diabólico, viviu alí. Balar encarceraría a Ethlinn nunha torre construída en Tor Mor, un illote enfronte de Tory.

## Véxase tamén 
### Outros artigos 
* Lista de illas de Irlanda
Donegal

**Donegal** (en ) é unha cidade do condado homónimo da República de Irlanda, o condado de Donegal. Foi a capital do antigo reino de Tyrconnell (a terra de Conall), un territorio máis extenso que o actual condado, gobernado polo clan dos O'Donnell. Perdeu esta condición no século XVI, trala invasión inglesa que rematou co poder dos O´Donnell e estabeleceu á cidade de Lifford como "County Town".

É a cuarta cidade máis poboada do condado, tras Letterkenny (19,588 habitantes), Buncrana (7,199), e Ballybofey (4,852).

A orixe e significado do seu nome é a expresión gaélica *Dún na nGall*, que significa "o forte dos estranxeiros". Estes estranxeiros deberon ser viquingos daneses que chegaron a esta terra antes do século XII.

## Xeografía 
Atópase no centro da baía homónima, e distínguese das outras cidades do condado pola súa disposición urbanística. De orixe moi probablemente viquinga, no presente é unha localidade dedicada á pesca e ó&nbsp;turismo, este último bastante intenso grazas á súa estratéxica posición (xa que está situada sobre a estrada estatal que leva a Derry e a Letterkenny) e tamén grazas ós influxos históricos que a caracterizan.

## Notas 
## Véxase tamén 
### Ligazóns externas 
* Páxina oficial
Flaithbertach mac Loingsig

**Flaithbertach mac Loingsig**, nado no século VIII e finado en 765, foi un Rei Supremo de Irlanda. Era un membro dos Cenél Conaill, unha póla dos Uí Néill do norte. Era fillo de Loingsech mac Óengusso (m. 703), un rei supremo anterior. Gobernou de 728 a 734.

Considérase que se fixo co título de Rei Supremo de Irlanda trala súa vitoria sobre o anterior rei, Cináed mac Írgalaig de Síl nÁedo Sláine, na batalla de Druim Corcain en 728 onde morreu Cináed.

Durante gran parte do seu reinado, a coroa foille disputada polo seu rival, Áed Allán dos Cenél nEógain. O obxectivo de Áed era a conquista de Mag nÍtha, unha chaira no val do río Finn que conecta os territorios de Cenél Conaill. Antes de converterse en rei supremo loitou contra o seu rival na Batalla de Druim Fornocht en 727. En 732 Flaithbertach foi derrotado por Áed nunha batalla na que morreu o seu curmán Flann Gohan mac Congaile. Outro encontro ocorreu en 733 nunha batalla loitada en Mag nÍtha na que perdeu a vida outro curmán seu, Conaing mac Congaile. En 734 tivo lugar outro enfrontamento en Mag nÍtha.

Estas derrotas levaron a Flaithbertach a pedir a axuda naval dos homes de Dalriada pero a súa frota foi destruída na boca do Bann en 734. Os Anais do catro mestres declaran que os escotos chegaron para axudar ás tropas de Flaithbertach que quedaran cortadas por inimigo e que os Ulaid e os Cianachta Glenn Geimin era aliados de Áed nesta batalla.

Despois desta serie de batallas Flaithbertach foi deposto, ou abdicou, e entrou no mosteiro en Armagh onde morreu en 765.

Flaithbertach foi o derradeiro membro do Cenél Conaill en ser considerado como Rei Supremo de Irlanda, malia que Ruaidrí ua Canannáin (finado en 950) está considerado como tal por unha minoría de fontes. Entre os fillos de Flaithbertach cóntanse: Áed Muinderg (finado en 747) chamado Rei do norte; Loingsech mac Flaithbertaig (finado en 754) e Murchad mac Flaithbertaig (finado en 767) chamados xefes do Cenél Conaill. A súa filla Dunlaith ingen Flaithbertaig (finada en 798) casou co rei supremo Niall Frossach (finado en 778).

## Notas
Juan Monjardín

**Juan Monjardín Callejón**, nado na Coruña o 24 de abril de 1903 e finado en Villatobas (provincia de Toledo) o 13 de novembro de 1950, foi un futbolista galego que xogaba de dianteiro. Xogador histórico do Real Madrid Club de Fútbol, foi internacional absoluto coa , coa que disputou os Xogos Olímpicos de París de 1924, onde o seu equipo caeu eliminado fronte a  na rolda preliminar.

## Biografía 
Tras comezar a súa carreira deportiva no Racing Club de Madrid, ingresou no Madrid Foot-ball Club, antiga denominación do Real Madrid Club de Fútbol, a finais da tempada 1918-19 con idade cadete. A pesar da súa idade precoz e debutar co primeiro equipo esa mesma tempada nun partido do Campionato Rexional Centro, converteuse rapidamente nun dos referentes atacantes do club na época.

Divididos entre o citado torneo rexional e o Campionato de España, coñecido como Copa do Rei, que eran as únicas competicións oficiais que se disputaban no territorio español, acumulou un total de 55 goles en 74 partidos sendo un dos mellores atacantes da curta historia da entidade madrileña. No momento da súa retirada tanto do club como do fútbol en 1929 coa temperá idade de 26 anos, converteuse no segundo máximo goleador do conxunto madridista, sendo unicamente superado polos 68 goles do seu coetáneo e compañeiro de equipo Santiago Bernabéu. É posible que se debese posiblemente á chegada ese mesmo ano de dous xogadores que acabaron por ser tamén referentes atacantes e históricos do club, o valenciano Gaspar Rubio e o navarro Jaime Lazcano, ambos máis novos que o galego, e que remataron por bater o seu rexistro goleador no club.

A mesma tempada da súa retirada inaugurouse o Campionato Nacional de Liga de Primeira División. Ao disputar un único partido, que foi ademais o único que disputou esa tempada, converteuse nun dos 19 xogadores do club con presenza nesa histórica primeira edición.

En 1943, anos despois da súa retirada profesional, o club branco organizoulle un partido homenaxe que enfrontou aos madrileños contra o FC Barcelona, finalizando con empate a un gol.

Faleceu nun tráxico accidente de tráfico, nas proximidades de Villatobas, Toledo, o 13 de novembro de 1950.

## Selección 
Debutou coa selección española en Lisboa o 17 de decembro de 1922 contra Portugal. Foi unha das catro veces que foi internacional con España ao longo da súa carreira.

## Palmarés 
* 6 campionatos rexionais co Real Madrid.

## Notas 
## Véxase tamén 
### Ligazóns externas 
* Biografía de Monjardín na web oficial do Real Madrid
Áed Allán

**Áed Allán** (ou **Áed mac Fergaile**), finado en 743, foi un rei irlandés do século VIII, rei de Ailech e Rei Supremo de Irlanda. Áed Allán era fillo de Fergal mac Máele Dúin e membro de Cenél nEógain, unha póla dos Uí Néill do norte.

Fergal foi asasinado, xunto con moitos outros, na batalla de Almain, en 722. Esta batalla tivo lugar contra Murchad mac Brain Mut de Uí Dúnlainge, rei de Leinster. O rei de Uí Néill neste tempo era Flaithbertach mac Loingsig de Cenél Conaill. Áed Allán loitou contra Flaithbertach en Mag Itha en 734, e foi derrotado. Emporiso, Flaithbertach abdicou ou foi deposto pouco despois e entrou no mosteiro en Ard Macha (Armagh).

O principal requisito para ser un potencial rei supremo era o éxito en batalla, e Áed Allán enfrontouse ós Ulaid, baixo Áed Róin dos Dál Fiatach en Faughart. Os reis do Ulaid controlaban a maioría do Ulster oriental, mentres os Cenél nEógain estaban radicados no condado de Tyrone. Áed Allán derrotou ós Ulaid, asasinando a Áed Róin e ó rei do Uí Echach Cobo, obtendo así o control de Conailli Muirthemne.

En 737, Áed Allán reuniuse co rei Eóganachta Cathal mac Finguine en Terryglass, probablemente terreo neutral. Byrne di que é improbable que Cathal, rei de Munster, recoñecese a autoridade de Áed Allán — os Uí Néill tiñan bastante pouca influencia no sur; pero se Cathal agardaba algún beneficio da reunión, onde quizais recoñecese a supremacía eclesiástica de Armagh, resultou decepcionado. Aínda así, os clérigos de Armagh puideron quedar satisfeitos xa que os Anais do Ulster, na entrada que segue á que informa da reunión de Áed Allán e Cathal, din que a lei de Patricio estivo vixente en Irlanda. Isto presumiblemente significa que Áed Allán e Cathal apalabraron o tratamento especial da igrexa, as súas terras e os seus inquilinos, segundo indicaba a lei de Patricio.

En 738, Áed Allán loitou contra os exércitos de Leinster na batalla de Áth Senaig. Os Anais do Ulster e os Anais de Tigernach dedican espazo considerable á batalla, na que Áed Allán reultou ferido e o rei de Leinster Áed mac Colggen de Uí Cheinnselaig, morto. Bran Bec de Uí Dúnlainge, fillo daquel Murchad mac Brain Mut que derrotara ó pai de Áed Allán en 722, tamén morreu.

Esta derrota parece teresmagado ós Uí Chennselaig xa que, por case tres séculos despois da batalla de Áth Senaig, os Uí Dúnlainge dominaron Leinster.

Áed Allán morreu en 743, na batalla en Seredmag, derrotado por Domnall Midi de Clann Cholmáin.

## Véxase tamén 
### Bibliografía 
* Byrne, Francis John, *Irish Kings and High-Kings.* Batsford, Londres, 1973. 
* Ó Cróinín, Dáibhí, *Early Medieval Ireland: 400&ndash;1200.* Longman, Londres, 1995.
Muiredach mac Ainbcellaig

**Muiredach mac Ainbcellaig** foi rei dos Cenél Loairn, e de Dalriada dende 733 até 736.

Era o fillo de Ainbcellach mac Ferchair. A súa chegada ó poder está rexistrada no ano 733, mais non está necesariamente ligada á morte do seu predecesor Eochaid mac Echdach, rei de Dalriada, segundo os Anais irlandeses. Non está claro quen precedeu a Muiredach como rei de Cenél Loairn, pero puido ter sido o seu curmán Dúngal mac Selbaig. Muiredach é un dos reis irlandeses nomeados no poema do século XI *Duan Albanach*.

Crese que o seu reinado rematou como resultado da derrota a mans dos pictos de Fortriu, liderados por Talorgan mac Fergusa, irmán de Óengus I, en "Cnoc Cairpri in Calathros at Etarlinde". A batalla está rexistrada nos *Anais do Ulster*, pero non así a morte de Muiredach.

## Véxase tamén 
### Ligazóns externas 
*Anais do Ulster en CELT (translated)
*Anais de Tigernach at CELT
**Duan Albanach* en CELT (translated)
Cathal mac Finguine

**Cathal mac Finguine**, finado en 742, foi un rei irlandés de Munster ou Cashel, e rei supremo efectivo de Irlanda.

Pertencía ós Eóganachta Glendamnach, dentro do grupo de familias dos Eóganachta cuxos membros dominaron Munster dende século VII ó X. O seu pai, tío, avó, e bisavó tamén fora reis de Cashel, como o serían o seu fillo e o seu neto.

O conflito de Cathal cos reis de Uí Néill, Fergal mac Máele Dúin, Flaithbertach mac Loingsig, e Áed Allán, fillo de Fergal mac Máele Dúin, repórtase con certo detalle nos anais irlandeses, e novamente as versións do norte e do sur difiren. Cathal tamén aparece como personaxe, non sempre retratado positivamente, en *Aislinge Meic Con Glinne* onde é posuído por un demo da glotonería.

Amplamente considerado como o rei irlandés máis poderoso da primeira metade do século VIII, e o máis forte rei (histórico) de Munster antes de Brian Bóruma, crese que Cathal mac Finguine é o último rei mencionado no *Baile Chuinn Chétchathaig.* O rei histórico Eóganacht máis expansionista antes da súa ascensión ó trono foi Faílbe Flann mac Áedo Duib (d. 639).

## Notas
Castelo de Dunollie

O **castelo de Dunollie** (en )&nbsp;é un castelo en ruínas que se atopa preto da vila de Oban, na costa oeste de Escocia.
Encóntrase clasificado na categoría "A" do "listed building" dende 20 de xullo de 1971.

## Galería 

Ficheiro:Dunollie Castle from Oban to Craignure ferry.jpg|O castelo visto dende o transbordador de Oban en Craignure.
Ficheiro:Dunollie Castle.jpg|O castelo en 2006.
Ficheiro:OLD IVY ON DUNOLLIE.JPG|Vista dos muros do castelo.
Ficheiro:Oban Dunollie castle 14792k.jpg|O castelo en 2006

## Véxase tamén 
### Ligazóns externas 
* Páxina oficial
Atholl

**Atholl** ou **Athole** (en ; en gaélico antigo *Athfhotla*) é unha división histórica das Highlands de Escocia, que limita con Marr, Badenoch, Lochaber, Breadalbane, Strathearn, Perth e Gowrie. No presente forma parte de Perth e Kinross, Escocia.

## Etimoloxía 
En gaélico escocés o nome é *Athall*, que deriva do gaélico antigo *Ath-fhotla*, ou 'Nova Irlanda' (Fódla era o nome tradicional de Irlanda). Pénsase que deriva do período de asentamento gaélico en Escocia, que anteriormente estivera habitado polos pictos.
Dunadd

miniatura|250px|Penedo da fortificación de Dunadd.
**Dunadd**&nbsp;(en gaélico escocés: *Dún Add*, 'forte no [río] Add'), é unha fortificación&nbsp;da Idade de Ferro e de períodos posteriores preto de Kilmartin en Argyll and Bute, Escocia e crese que foi a capital do antigo reino de Dalriada.

## Descrición 
Dunadd é un penedo rochoso que puido ser anteriormente unha illa e agora está no interior, preto do río Add, de onde recibe o seu nome, un pouco ó norte de Lochgilphead (NR 836 936). O terreo adxacente, agora en gran parte recuperado, antigamente era pantanoso e coñecido como o *Mòine Mhòr* 'gran Mofo' en gaélico. Iso, sen dúbida aumentou o potencial defensivo do lugar.

## Galería de imaxes 

Ficheiro:ViewFromDunadd2-HypeNapungra.jpg|Unha vista do río Add dende o alto de Dunaad.
Ficheiro:ViewFromDunadd1-Scotland-HypeNapungra.jpg|Unha vista da rexión arredor de Dunaad.
Ficheiro:Scotland Dunadd.jpg|Castro de Dunadd - paisaxe vista dende o alto de Dunaad.
Ficheiro:Dunadd-Hillfort-DescriptiveAndMap.jpg|Mapa e aviso descritivo do local de Dunaad.
Ficheiro:Dunadd-Hillfort-CarvedPathway.JPG|Camiño esculpida na rocha.
Ficheiro:Dunadd-Hillfort-MidlevelApproach.JPG|Ascenso.

## Notas
102 Dalmatians

***102 Dalmatians*** é un filme estadounidense de 2000 dirixido por Kevin Lima e producido por Edward S. Feldman e Walt Disney Pictures. É a secuela do filme de 1996 *101 Dalmatians*, un remake de acción en vivo do filme de 1961 homónimo. Está protagonizado por Glenn Close no seu papel de Cruella de Vil. Close e Tim McInnerny foron os dous únicos actores do primeiro filme que retomaron o seu papel na secuela. O filme foi nomeado ó Oscar ó mellor deseño de produción, pero perdeu fronte a *Gladiator.*

## Personaxes 
* Glenn Close como Cruella de Vil
* Ioan Gruffudd como Kevin Shepherd
* Alice Evans como Chloe Simon
* Tim McInnerny como Alonzo
* David Horovitch como Dr. Pavlov
* Ian Richardson como Mr. Torte QC
* Gérard Depardieu como Jean-Pierre LePelt
* Eric Idle como Waddlesworth
* Carol MacReady como Agnes
* Ben Crompton como Ewan
* Kerry Shale como asistente de Le Pelt

## Notas 
## Véxase tamén 
### Ligazóns externas 
* 
* Ficha en AllMovie
Mamed Casanova: O Fillo da Furia

***Mamed Casanova: O Fillo da Furia*** é unha novela gráfica en branco e negro de Manuel López Poy e Miguel Fernández Vázquez, publicada en 2010 por Demo Editorial.

## Trama 
Entre os séculos XIX e XX, o bandoleiro galego Mamede Casanova é perseguido pola Garda Civil por toda a comarca de Ortigueira. Tres anos de continuos apresamentos, fugas e asaltos que fixeron del unha figura case lendaria.

## Notas 
## Véxase tamén 
### Ligazóns externas 
* *Mamed Casanova: O Fillo da Furia* en demoeditorial.com  
* *Mamed Casanova: O Fillo da Furia* en culturalgalega.gal
Igrexa de Hemse

A **igrexa de Hemse** (sueco: *Hemse kyrka*) é unha igrexa medieval luterana en Hemse, na illa sueca de Gotland, pertencente á diocese de Visby.

## Historia 
A presente igrexa de pedra de Hemse data principalmente do século XIII. Porén, ao redor dun século antes había unha *stavkirke* no mesmo lugar. A *stavkirke* é a mellor conservada atopada en Suecia. A igrexa de madeira probablemente construíuse na segunda metade do século XI ou cara ao ano 1100, e atópase no presente no Museo Histórico de Estocolmo dende 1941.

A igrexa de madeira foi probablemente substituída polo presente edificio románico ao facerse demasiado pequeno para a congregación. O coro e a súa ábsida construíronse primeiro a finais do século XII. É probable que os cimientos da nave se colocasen durante a construción desa primeira etapa, pero non se rematou ata principios do século XIII. Posteriormente, a mediados de século, engadíuse a torre. A sancristía, na cara norte do coro, é de 1896.

A igrexa ten tres portais, un na fachada sur do coro e os outros dous nos lados sur norte da torre. O portal sur da torre é a entrada principal e trátase do máis elaborado. Engadíuse durante unha modernización da igrexa ao redor do ano 1300, cando o portal sur da nave, no seu momento a entrada principal do edificio, transladouse ao norte da torre.

Durante a restauración anteriormente citada a igrexa foi bastante modificada interiormente dun xeito moi pouco sensible. Posteriormente levouse a cabo outra restauración entre 1962 e 1963 e recuperáronse os frescos medievais.

## Arquitectura 
A igrexa é un edificio románico relativamente homoxéneo. No interior está decorada con frescos medievais. O máis antigo atópase na torre e representa centauros asaltando a árbore da vida. Debaixo hai dúa inscricións en latín. No coro e na ábsida hai pinturas do Xuízo Final do século XIV, e na nave frescos de mediados do XV que representan a Paixón de Cristo e dous santos: San Xurxo e o Dragón e San Martiño. Tamén hai unha inscrición rúnica na parede oeste do coro, unha repetición do *futhark* ou "alfabeto" rúnico.

Entre o mobiliario destaca a cruz triunfal, de finais do século XII. A pía bautismal ten un pé románico pero o resto é do século XIV. A campá é da primeira metade do século XV.

## Galería de imaxes 

Portal sur da torre da igrexa de Hemse.jpg|Portal sur da torre
Frescos na igrexa de Hemse.jpg|Frescos no coro
Pía bautismal da igrexa de Hemse.jpg|Pía bautismal
Interior da igrexa de Hemse.jpg|Interior da igrexa
Cruz triunfal da igrexa de Hemse.jpg|Cruz triunfal

## Notas
Pöytyä

**Pöytyä** (en sueco *Pöytis*) é un municipio de Finlandia situado na rexión de Finlandia Propia. En 2018 a súa poboación era de 8.412 habitantes. A superficie do termo municipal é de 773,69 km2, dos cales 23,63&nbsp;km2 son auga. O concello ten unha  densidade de poboación de 11,22 hab./km².

Limita cos municipios de Aura, Lieto, Loimaa, Marttila, Mynämäki, Oripää, Säkylä e Eura, estes dous últimos na rexión veciña de Satakunta.

O concello é unilingüe en finés.

## Notas 
## Véxase tamén 
### Ligazóns externas 
* Sitio web de Pöytyä
Megaloptera (lepidópteros)

***Megaloptera *** é un xénero de avelaíñas da familia Noctuidae. A especie tipo é *Megaloptera lophota* Bethune-Baker, 1908. Algúns autores consideran esta especie tipo un sinónimo júnior subxectivo de *Piratisca minax* Meyrick, 1902.

O nome deste xénero de lepidópteros non se debe confundir coa orde de insectos Megaloptera.

## Notas 
## Véxase tamén 
### Ligazóns externas 
*Natural History Museum Lepidoptera genus database
Kyle, Ayrshire

**Kyle** (ou **Coila** poeticamente; ) é antigo distrito de Escocia que se estendía por partes dos acutuais East Ayrshire e South Ayrshire. Crese que debe o seu nome a Coel Hen, un rei dos britanos.

Kyle limita con Cunninghame e Clydesdale polo norte e leste respectivamente, co condado de Carrick polo sur, sobre o río Kyle, e co fiorde de Clyde polo oeste.

## Notas 
## Véxase tamén 
### Ligazóns externas 
* Mapa de Kyle
* Mapa de Kyle
Biruté Galdikas

**Biruté Marija Filomena Galdikas**, nada en Wiesbaden (Alemaña) o 10 de maio de 1946 e finada o 24 de marzo de 2026, era unha primatóloga, antropóloga, etóloga e activista medioambiental canadense de orixe lituana.

## Traxectoria
Traballou  como profesora na Universidade de Simon Fraser, Columbia Británica , é recoñecida como un dos maiores persoeiros no mundo da primatoloxía e é autora de varios libros sobre a ameaza de extinción do orangután, en especial do orangután de Borneo.

## Obra
* *Reflections of Eden: My Years with the Orangutans of Borneo* (1995)
* *Orangutan Odyssey* (1999)
* *Great Ape Odyssey*. (2005). Abrams: Nova York. 

## Notas
Milngavie

**Milngavie** (en , en ) é unha vila de East Dunbartonshire, Escocia. Está a carón do río Allander, no límite noroeste de Gran Glasgow, e uns 10 quilómetros do centro de Glasgow. É veciña de Bearsden.

A vila é un lugar de retiro moi popular, cun infrecuente incremento anual da poboación maior. No censo de 2001, a vila contaba cunha poboación de 12&nbsp;795 persoas en 5&nbsp;256 fogares.

## Notas
Gran Premio de Francia de 1997

O **Gran Premio de Francia de 1997** de fórmula 1 celebrouse no Circuíto de Nevers Magny-Cours en Francia o 29 de xuño de 1997. Foi a oitava proba da tempada de Fórmula Un de , o 75º Gran Premio de Francia, ou o 83º Gran Prix de l'ACF. A carreira de 72 voltas gañouna Michael Schumacher pilotando o Ferrari tras comezar desde a pole position. Heinz-Harald Frentzen terminou segundo co equipo Williams, con Eddie Irvine terceiro no outro Ferrari. A vitoria de Schumacher foi a terceira da tempada e a súa segunda vitoria consecutiva logo de gañar o Gran Premio do Canadá de 1997.

## Resumo da carreira 
No inicio, Michael Schumacher liderou desde a pole con Frentzen no Williams detrás deél todo o camiño. Foi un mal inicio para Damon Hill, que perdeu unha á na primeira curva despois da saída e non amosou moito despois diso.

A carreira foi relativamente tranquila ata o final cando unha tormenta trouxo a choiva ao circuíto. Algúns pilotos entraron en boxes a poñer pneumáticos de chuvia mentres que outros quedaron na pista cos seus pneumáticos de seco. Varios pilotos trompearon baixo a chuvia, incluíndo a Michael Schumacher. Con todo, Schumacher mantivo o seu liderado.

Ao final, Michael cruzou a liña por diante de Frentzen pero nas últimas dúas voltas viuse unha gran batalla entre Ralf Schumacher, David Coulthard e Jean Alesi. Ao mesmo tempo Jacques Villeneuve ñoitaba conn Eddie Irvine para o último posto do podio.

Ralf Schumacher trompeou, perdeu o sexto lugar, pero como se menciona nas notas, Michael Schumacher (que o había dobrado), permitiulle volver na última curva. Naquel momento, o comentarista Murray Walker dixo que era un movemento de parvo. Con todo, na última volta, Alesi empurrou a Coulthard cara a fora, custandolle a Coulthard o quinto lugar, dando así a Ralf Schumacher o punto final porque se desdobrou.

Mentres tanto, na última curva, Villeneuve colleu a Irvine. Nun ataque desesperado na curva final trompeou, recuperouse, e pasou a Alesi na bandeira.

## Clasificación 
### Carreira 
## Notas 
* Pedro Diniz cualificou por diante do seu compañeiro de equipo Damon Hill por primeira vez.
* Michael permitiu que o seu irmán Ralf o superase e se desdobrase na última curva. Posteriormente, Ralf logrou o último punto da carreira, subindo de 7º a 6º, despois de que Jean Alesi botara a David Coulthard fóra da pista.
* Jarno Trulli cambiou desde Minardi a Prost substituíndo ao ferido Olivier Panis.
* O asento de Trulli no Minardi ocupouno Tarso Marques.
* Norberto Fontana substituíu a Gianni Morbidelli no Sauber. Morbidelli rompera un brazo.

## Posicións logo da carreira
;Clasificación do campionato de pilotos

;Clasificación no campionato de construtores

* **Nota**: Só están incluídos os cinco primeiros postos na clasificación.

## Notas
## Véxase tamén
Hexham

[miniatura|dereita|[Abadía de Hexham.]]

**Hexham** é unha vila e parroquia civil en Northumberland, Inglaterra, que se atopa ó sur do río Tyne, e foi o centro administrativo do distrito de Tynedale dende 1974 até 2009. No ano 2011 tiña 11&nbsp;829 habitantes.

Outras vilas menores nos arredores de Hexham son Corbridge, Riding Mill, Stocksfield e Wylam polo leste, Acomb e Bellingham polo norte, Allendale polo sur e Haydon Bridge, Bardon Mill e Haltwhistle polo oeste. Newcastle upon Tyne está a 40 quilómetros polo leste.

## Notas